### ROMÂNIA

**JUDEŢUL SUCEAVA**

# **MUNICIPIUL CÂMPULUNG MOLDOVENESC**

**PRIMAR**

**Referat de aprobare**

**la proiectul de Hotãrâre cu privire la aprobarea procedurii de publicare a listei contribuabililor reprezentând persoane juridice care nu înregistrează obligaţii fiscale restante la bugetul local al municipiului Câmpulung Moldovenesc**

Conform prevederilor art. 162^1 alin.(1)-(2) din Legea nr. 207/2015 privind Codul de procedură fiscală, cu modificãrile şi completãrile ulterioare organul fiscal local are obligaţia de a publica pe pagina de internet proprie lista contribuabililor persoane juridice care au declarat şi au achitat la scadenţă obligaţiile fiscale de plată şi care nu au obligaţii restante. Lista prezentată anterior se publică trimestrial până în ultima zi a primei luni din trimestrul următor celui de raportare*.*

Procedura de aplicare a prevederilor legale menționate anterior se aprobă, în cazul creanţelor fiscale administrate de organul fiscal local, prin hotărâre a consiliului local.

Publicarea listei contribuabililor reprezentând persoane juridice care nu înregistrează obligaţii fiscale restante la bugetul local va avea un impact pozitiv în mediul de afaceri în ceea ce privește dezvoltarea relațiilor contractuale.

Obiectivul proceduri este determinat de stimularea contribuabililor reprezentând persoane juridice la plata obligaţiilor fiscale, creşterea încasărilor bugetare şi evitarea luării unor măsuri de executare silită(poprire, sechestre, etc.).

Astfel, până în ultima zi a primei luni din trimestrul următor celui de raportare se va publica lista debitorilor persoane fizice și juridice care înregistrează obligații fiscale restante la bugetul local și lista contribuabililor reprezentând persoane juridice care nu înregistrează obligaţii fiscale restante la bugetul local

Având în vedere prevederile legale, supun spre aprobare acest proiect de hotãrâre.

**PRIMAR,**

**Negură Mihăiţă**